
Privind actualizarea Devizului General pentru obiectivul de investiţii

„Modernizare str. Independenţei – Drubeta”


Primăria Municipiului Timişoara are în program lucrările de modernizare a carosabilului şi reţelelor tehnico-edilitare pe str. Independenţei – Drubeta.


Sectorul ce urmează a fi modernizat este amplasat în partea de sud a municipiului Timişoara, începe pe str. Independenţei din p-ţa Bălcescu, iar sfârşitul sectorului este la intersecţia str. Drubeta şi str. Mureş.


Odată cu refacerea liniilor de tramvai se vor executa lucrări de modernizare şi devieri de reţele subterane, ceea ce conduce la spargerea carosabilului existent. 


Lucrările proiectate prevăd amenajarea carosabilului aferent lucrărilor liniilor de tramvai. 


În cadrul lucrărilor rutiere se prevăd următoarele tipuri de lucrări pe sectoare după cum urmează:

· pe str. Independenţei sectorul p-ţa Bălcescu – str. Memorandului carosabilul va avea o lăţime de 7 m mărginit pe partea estică de parcaje. Bordurile se vor monta pe acelaşi amplasament şi la aceeaşi cotă ca şi bordurile existente. Se va aşterne îmbrăcăminte bituminoasă pe toată suprafaţa. Apele meteorice vor fi preluate de gurile de scurgere existente.

· pe str. Drubeta sectorul str. Memorandului – blv. L. Rebreanu carosabilul va avea o lăţime de 6 m şi pantă transversală unică de la trotuar spre platforma liniilor de tramvai.
· pe str. Drubeta sectorul blv. L. Rebreanu – str. Lidia carosabilul va avea o lăţime de 6 m şi pantă transversală unică de la platforma liniilor de tramvai spre zona verde adiacentă trotuarului.
· pe str. Drubeta sectorul str. Lidia – str. Mureş; între str. Lidia şi str. Albac carosabilul are o lăţime de 7 m, o zonă verde cu o lăţime de circa 1,20 m. Între str. Albac şi str. Mureş circulaţia auto se desfăşoară împreună cu tramvaiul. Pentru a obţine un carosabil de 7 m lăţime este necesară lărgirea cu 0,90 m. a platformei tramvaiului Aceasta se obţine prin execuţia unei rigole carosabile cu secţiune variabilă şi lăţimea de 0,45 m pe ambele părţi. 

Lucrările rutiere din intersecţia str. Drubeta – blv. L. Rebreanu nu afectează semaforizarea existentă. 

Pe întreg secrtorul ce urmează a fi modernizat se vor efectua lucrări de reparaţii trotuare. Vor fi amenajate accesele existente, având lăţimea de 3 m.

Carosabilul nou va avea următorul sistem rutier:

· 4 cm beton asfaltic 

· 8 cm beton asfaltic deschis

· 30 cm piatră spartă

· 30 cm balast

· 7 cm nisip

Sectoarele cu îmbrăcăminte nouă şi racordul cu străzile existente vor avea următorul sistemt rutier:

· 4 cm beton asfaltic

· 8 cm beton asfaltic deschis

Trotuarele (refacere şi lărgire) vor avea următoarul sistem rutier:

· 4 cm beton asfaltic

· 10 cm beton din ciment BcR 3,5

· 10 cm balast

Pe trotuarele care necesită reparaţii se va aşterne 4 cm beton asfaltic.

Accesele în incinte, insulele şi zonele de delimitare vor avea următorul sistem rutier:

· 8 cm dale prefabricate din beton

· 2 cm nisip pilonat

· 15 cm balast

Suportul rigolelor carosabile va avea următorul sistem rutier:

· 10 cm beton C18/22,5

· 30 cm balast 

· 7 cm nisip

Carosabilul se va încadra cu borduri din beton. 

Apele pluviale vor fi dirijate prin intermediul pantelor transversale şi longitudinale spre gurile de scurgerere şi rigolele proiectate. Pe sectorul str. Albac – str. Mureş s-a adoptat o rigolă cu secţiune variabilă care permite dirijarea apei spre punctele de evacuare care se vor realiza la fiecare 20 m. 

Pe întreg traseul  s-au prevăzut lucrări de marcaje şi indicatoare pentru reglementarea circulaţiei în zonă.

Se vor înlocui reţelele edilitare (apă, canal, gaz, telecomunicaţii, electrice) şi se va realiza un iluminat public modern.


Lucrările de amenajări stradale care se execută în urma lucrărilor de modernizare a infrastructurii transportului în comun în Municipiul Timişoara sunt necesare a se executa de urgenţă, traficul în zonă fiind blocat.


În luna martie 2005 a fost organizată licitaţie deschisă pentru desemnarea unui contractant care să execute aceste lucrări.


Deoarece valoarea cea mai mică obţinută în urma licitaţiei a fost mai mare decât valoarea estimată a lucrărilor, după depăşirea perioadei legale s-a trecut la repetarea procedurii de achiziţie publică pentru desemnarea unei oferte câştigătoare pentru execuţia lucrărilor.


În urma repetării procedurii valoarea ofertată a scăzut dar nu suficient pentu a fi mai mică decât valoarea estinată a lucrării.

Având în vedere acest lucru, precum şi faptul că demararea lucrărilor la acest obiectiv sunt absolut necesare propunem noua structură a devizului general după cum urmează prezentă în Anexă.

